Vandag 4 maande in Australia
Ons is vandag al 4 maande in ons nuwe land. Ons is goed inburger in ons huis. Ons container en al ons meubels het gerriveer en wonder bo wonder ... die lewe gaan aan!!!
Ons het al besoekers van SA gekry en so baie het gebeur ... maar wag, kom ek begin my ons aankoms 4 maande terug.
Die vlug hierheen
Toe ons op daar die vliegtuig klim die 8ste Januarie 2013, toe voel dit of die wêreld se stress van ons skouers afval!!! Dit is 'n ongelooflike verligting om uiteindelik te wees waar jy die afgelope twee en 'n half jaar aan beplan het.
Om te land was weer-eens baie emosioneel. Elke keer as ons Australia toe gekom het, weet jy dit is vir 'n kort rukkie. Nou is dit permanent!!! Hierdie is nou huis! Dit is so 'n wonderlike, onwerklike gevoel!!!!
Let well ... G'day Welcome Home!!!!!
Sarel se broer en ons skoonsus saam met hul dogtertjie het ons ingewag by die lughawe. Ek kan nie beskryf hoe lekker dit is om familie naby te hê nie. Ek voel werklik jammer vir die mense wat totaal alleen hierdie pad aandurf. Om iemand aan die ander kant te ken help werklik. Ek kan ook noem dat 2 weke nadat ons geland het, het Sarel se suster en haar gesin ook geland. Hulle gaan hulsef in Canberra vestig.
Ons het sommer direk van die lughawe, ons klomp bagasie by ons huurhuis gaan sit.
Ons is ook baie bevoorreg om sommer onmiddelik in 'n huurhuis in te trek. (soos in vorige post genome) Dit was in die beplanning dat ons vinnig 'n huurhuis sou kry, maar dit was ook nie so maklik nie.
Ons huisie van voor afgeneem
1ste paar dae
Ons het daardie 1ste aand by skoonsus-hulle gaan slaap. Dit was die rustigste slaap in 'n lang tyd. Al die stres was verby!
Skoonsus-hulle het ons huurhuis behoorlik toegerus met alles wat ons nodig het. Ons het opblaas matrasse / beddens, kombuisware, eetkamer tafel (wat ook dien as lessenaar) en sitkamerstoele. Skoonsus het gesorg dat ons 'n ketel, toaster, borde, eetgerei, potte en pan en "utensils" het wat ons nodig sal kry. Die groot bonus was toe ons die kaste oopmaak en daar is 'n kas vol groceries ... alles wat mens in die eerste paar dae sal nodig kry!!! Ons is so bevoorreg en bederf met hierdie wonderlike skoonfamilie van my!!
Hulle het ons "kamp" tydperk in die huis werklik maklik gemaak.
Ons moes redelik dringend 'n yskas kry ... so 1ste dag het ons gery om 'n Yskas te gaan soek. 'n Goedkoop een wat later sal dien as 'n "back-up" yskas (ons het 'n ordentlike yskas in die container van SA gebring). Ons het eers na 'n plek met die naam The Good Guys gegaan. Hulle verkoop "shop damaged goods" en ook produkte wat die laaste van 'n reeks is. Dus, die pryse is baie goed en mens kan hulle afstry. Ons het daar 'n paar goeie yskaste teen bekostigbare pryse gesien, maar het tog besluit om ook Bing Lee se pryse te gaan vergelyk. By Bing Lee het ons 'n yskas van oor die $900 afgestry na $600. Mens kan ook maklik onderhandel oor die aflewerings koste en soms as mens genoeg onderhandel kry jy werklik goeie winskopies.
Die yskas het ook maar net betyds gekom, want daar was 'n vreeslike hittegolf. Dit tempratuur het tot 45grade gegaan!!! (gelukkig het ons dit oorleef!!!)
Oppad terug van Bing Lee het ons gou huis toe gegaan om 'n paar kleiner goedtjies wat ons gekoop het neer te sit. Ons ry toe van die huis af terug en besluit om verby die laerskool te ry om te sien hoe dit daar lyk. 'n Entjie van die skool af sien ons toe 'n bed en 'n klomp ander goed op die sypaadjie.
Nou vir die wat nog nie weet nie, in Australia doen hulle 'n 2 jaarlikste council cleanup. Dit beteken al jou goed wat jy nie meer wil hê nie of wat stukkend is sit jy op die sypaadjie en enige persoon kan dan vat wat hulle wil hê. Dit wat nie gevat word nie gaan ashoop toe. (Onthou hier is nie 'n bediende of tuinjong wat jou 2de handse goed kan vat nie, so jy moet iets daarmee doen!!!)
Mens kan ook met die munisipaliteit reel om spesiaal by jou huis goed te kom haal, soos bv as jy trek en nie kan wag tot council cleanup datum nie. Nou hierdie hoop was so 'n spesiale pick-up. Dit was voor 'n leë huis met 'n nota wat gesê het FREE BED.
Ek en Sarel weet nou al gelukkig lankal oor Council clean-up / bulky goods collection - so ons was voorbereid hierop, maar om so 'n geluk te slaan binne die eerste 24uur wat ons geland het was fantasties. Die bed was splinternuut (matras en metaal raam). Die matras het nie 'n merkie op nie! Ek en Sarel het net een kyk vir mekaar gegee en besluit ons vat die bed! Dan hoef ons nie op opblaas matrasse te slaap nie!!
MAAR PROBLEEM.... hoe kry ons dit by die huis (so 2 km ver)?????
Wel, ons doen maar soos ons in Afrika doen en ons dra die bed!!! (enigste verskil - ons dra dit nie op ons koppe nie). Van die metaal raam het ingepas in die kar, maar die "base" en die matras het nie ingepas nie. Sarel het toe die metaal goed in die kar huis toe geneem en ek en Megan dra toe die bed huis toe.
Hier dra ek en Megan die bed
Megan vat 'n ruskans langs die pad!
Ons het so 1km gestap en toe is ek en Megan Poegaai!!! Sarel het die metaal base kom haal en huis toe gedra. Daarna het hy die kar gebring en vir die laaste km het ons weer-eens ons Afrika streke uitgehaal en die matras op die dak gesit en huis toe gekry terwyl ek en Megan dit vasgehou het by die agtervensters uit.
En so lyk die opgemaakte bed (die linne het ek saamgebring in ons tas!)
Nou ja, ons het beplan om 'n ekstra bed koop, so hierdie opgetelde bed spaar ons BAIE!!! SCORE!!!!
Net vir interessantheid, ons het intussen by 'n ander woonbuurt se council cleanup gaan rondkyk en die volgende "opgetel"
laaikassies vir die kinders se kamer
3x lessenaar stoele
alfa rakkies (ons het vreeslik baie van die in ons container, so hierdie is om ons gebreektes te vervang)
Cara het 'n Littlest Petshop storage container vir al haar Littlest Petshop speelgoed gekry
Sak vol hangers (goeie kwaliteit)!
Wit plastiek tuin stoele
en nog baie ander goedjies.
Mens kan werklik enige iets langs die pad kry. Sommige goed is werklik voos en aaklik en hoort op die ashoop, maar as jy rondry en mooi kyk, kan jy werklik goeie kwaliteit goed kry!!!!
In tussen het ons container gekom en ons is behoorlik ingetrek in ons huis. Ons pas goed aan. Die kinders is op skool. Hulle loop of ry fiets skool toe en hulle is baie gelukkig. Lyk my hulle doen ook goed, want ons kry baie goeie resultate van die skool af.
Ek vertel julle volgende keer van die container uitpak en die aanpassing.
Baie van my vriende het al gevra hoe ons so gou 'n huis gekry het en van julle het ook al genoem dat ons gelukkig is om so gou 'n huis te kon kry. Wel, hier is die storie oor ons huurhuis .....
In Oktober 2011 het ek en Sarel 'n "relocation specialist" gesien wat ons in Sydney Noordelike voorstede rondgeneem het. Dit kos redelik baie om van so 'n diens gebruik te maak, maar op die langer duur is dit elke sent werd. Sy het ons na vele woonbuurte geneem en ons al die voor en nadele van die verskillende plekke vertel.
Nie net wys sy mens rond nie, maar sy gee handige voorstelle oor hoe om die trek aan te pak, watter winkels om die beste pryse te kry en baie meer advies. Sy het ook ons na verskillende skole geneem om te sien hoe die skole hier lyk en werk. Sy gee 'n ongelooflike "behoefte spesifieke" diens.
Die voordeel om van so 'n diens gebruik te maak is dat mens basies van die begin af die regte omgewing vir jou kies. Baie mense trek in omgewings in waar hul vriende / familie vir hulle sê dit "nice" is of waar die ander Suid-Afrikaners uithang, maar dit is dalk nie jou persoonlike keuse nie. Elke mens het mos sy eie behoeftes en voorkeure!!!??
In elk geval, ons relocation spcialist, Trish (ook 'n expat van SA), het ons baie mooi gehelp en ons het op 'n paar area's besluit waarmee ons gelukkig en gemaklik voel.
In April 2012 het ons die kinders mos almal gebring om hul "entry stamp" te kry. In daardie tyd het ons ook vir Megan na 'n hoërskool toer geneem. Ons wou Megan 'n geleentheid gee om te sien hoe die skole in Australia lyk. Trish het weer-eens ingespring en ons gehelp en die toer vir ons by Killarney Heights High School gereël. Dit was een van die woonbuurte / skole waarin ons belang gestel het.
Megan het haar toer vreeslik geniet en haar hart op die skool verloor. Sy was vreeslik opgewonde om na daardie spesifieke skool te gaan.
Ons het in Oktober laas jaar begin huis soek in die voergebied van die skool, maar huur huise is BAIE skaars in die gebied. Gevolglik het ons toe weer vir Trish gevra om uit te help. Sy het rondgery van huurhuis na huurhuis en ons het so oor die internet met haar gekommunikeer oor die huise waarin ons belang stel en sy het ook via die internet vir ons laat weet wat beskikbaar is. Siende dat sy ook 'n verkoopsagent is, ken sy natuurlik die mark ongelooflik goed en sy het presies geweet hoe om namens ons met die agtente te onderhandel.
Na 'n misluke aansoek op 'n baie mooi huis was ons werklik onseker of ons 'n huis gaan kry. Die ander probleem was dat ons vroeg Januarie hier aangekom het en dit is vakansie tyd! Die agente werk nie, so dan is die kans nog minder om 'n huis te kry.
Gelukkig het Trish toe vir ons hierdie huis uit die bloute gekry einde November. Ons het ons aansoek via die internet ingedien en voila!!! Die huis is ons s'n .... maar die catch ... ons moes van Desember af huur. Dus betaal ons al 'n maand aan die huis voordat ons kon intrek ... maar dit is alles die geld en moeite werd. Trish het vir ons tuindienste en swembad dienste gereel om die huis netjies te hou terwyl ons nog in SA was. Wow, sy het werklik so baie vir ons gedoen
Ons is mal oor die huis en die omgewing. Ons is loopafstand van die skole en naby al die nodige winkels.
Hier is 'n paar fotos van ons huisie....
Eetkamer / informele sitkamer
My nuwe yskas!!!
Nog 'n slaapkamer
(En so "kamp" ons met die nodigste goedjies in die huis!!!)
Dus, as ek dit kan voorstel, iendien julle Sydney se kant toe wil kom, gesels gerus met Trish. Sy verrig wonderwerke!!!
Besoek haar by:
Om te groet ....
Om te groet is beslis die aakligste deel van ons hele emigrasie proses.
Ek het eerstens vir die meisies 'n farewell partytjie gereël vroeg in Desember. Ons het hul beste maats genooi. Ek dink dit is belangrik dat hulle ook geleentheid gegee was om vaarwel te kon sê.
Kinders en hul beste maats
Eetgoed en tafel versierings
Elke kind het 'n koala beertjie gekry om huis toe te neem
Ek het 'n plek bespreek waar ons 'n groot farewell vir al ons vriende en familie gehou het. Siende dat dit ons vroeg in Januarie sou vlieg en dat Kersfees tyd so ongemaklike tyd is, het ons besluit om al die vriende en familie op een slag te sien en kans te kry om te groet. Daar was net eenvoudig nie tyd vir een-een kuiers en braai nie so hierdie was die maklikste uitweg.
Ons het lekker gekuier, gebraai en saamgehuil toe ons gegroet het.
Die tafel versierings
Aus en SA Cupcakes
Ons het ook vir Neré en Cara se paterne oupa en ouma grootjie gaan groet.
Oupa en Ouma Loots saam met Neré en Cara
Elke groet sessie met vriende, familie en ons diere het in trane opgeëindig!!! Ek kan dit nie in woorde beskryf hoe moeilik die GROOT GROET is nie. Dit is werklik die moeilikste deel van die trek!
'n Ander Ontydige Totsiens
Net voor ons Kaapstad toe gegaan het vir ons vakansie, het ons die kat (Twinkie) en ons 2 hondjies by my ouers gelos. Die kat het daar gebly, maar na die vakansie het ons die hondjies terug saam ons huis toe geneem. Twinkie het goed aangepas en het gelukkig gelyk by my ma'le en haar nuwe huis. Op oujaarsdag het my ouers na die midernag diens by kerk gegaan en toe hulle terug kom sien hulle dat Twinkie erg seergekry het na 'n vermoedelike baklei sessie met 'n rondloper kat. Hulle het die kat toe na die naase nood veearts geneem en daar verneem ons toe dat 'n operasie om die kat te help baie duur is en dat daar geen waarborge is op 'n suksesvolle herstel na die tyd nie.
3 ure in die nuwe jaar het ons toe besluit om haar maar uit te laat sit. Ai, ek moes daardie nuus aan my liewe Neré vertel toe sy wakker word. Sy het die kat soos haar eie kind groot gemaak en die kat was haar lewe. Twinkie het elke aand op haar eie teddie op Neré se bed geslaap. Siende dat Neré ADHD het, was die kat geweldig terapueties vir haar. Dit was 'n groot hartseer. Gelukkig verstaan sy en alhoewel sy nog vreeslik hartseer is, is sy baie volwasse oor die dood van haar geliefde katjie.
Rus in vrede Twinkie
Om totsiens te sê aan die hondjies, twee Jack Russels (Xina en Penny) was net so moeilik. Hulle is deel van die gesin.
Ons is in 'n proses om hulle in Australia te kry, maar dit is 'n storie vir 'n ander keer ... so heel moonlik kan ons die honde later vanjaar by ons hê.
Xina (8 jaar oud)
Penny (6 jaar oud)
En so lê hulle altyd by Pappa Sarel
Sarel en sy geliefde honde
Die laaste groet was vir ons huis (die huis wat ons liefdevol 'n paar jaar terug gebou het), die woonbuurt en my buurmaatjie wat ons so wonderlik die laaste paar dae gehelp het. Toe is dit Lughawe toe. Ek het nooit besef hoe emosioneel (en verlig) daardie trippie sou wees nie. Dit was werklik moeilik. Maar terselfdertyd was ek verskriklik verlig dat ons uiteindelik die punt bereik het.
My ouers, suster en haar gesin en 'n goeie vriend Robert het ons by die lughawe kom groet.
Hier is 'n foto van ons net voor ons by customs deur is:
Soos ek alreeds gesê het ... die groetery is beslis die moeilikste deel van die emigrasie, maar dit is net nog 'n stap wat jy moet neem vir die groter doel.
Gelukkig het ons al meeste familie geskype en gebel en dit voel werklik nie so ver as mens gereeld kan bel en kan skype nie. Dank die Vader vir moderne tegnologie!!!